Diari Oficial de la Generalitat Valenciana


Sumari del DOGV 9859, del 29-05-2024 (2024/4871)

RESOLUCIÓ de 23 de maig de 2024, del vicerector d'Investigació de la Universitat Jaume I, per la qual es convoca un procés selectiu per a la constitució d'una borsa de treball de personal vinculat a la investigació d'aquest organisme (personal investigador predoctoral en formación). Projectes del grup d'investigació de la Universitat Jaume I: (MASP) Materials per a la Producció Sostenible Avançada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9859

Data del DOGV
:   29-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4871


Data del document
:   23-05-2024

Organisme emissor
:   Universitat Jaume I

Tipus de document
:   Resolució

Descriptors 

:   * Universitat Jaume I

RESOLUCIÓ de 23 de maig de 2024, del vicerector d'Investigació de la Universitat Jaume I, per la qual es convoca un procés selectiu per a la constitució d'una borsa de treball de personal vinculat a la investigació d'aquest organisme (personal investigador predoctoral en formación). Projectes del grup d'investigació de la Universitat Jaume I: (MASP) Materials per a la Producció Sostenible Avançada. [2024/4871]  
  
El vicerector d'Investigació de la Universitat Jaume I, per delegació de competències de la rectora (DOGV 9349, 27.05.2022), convoca una oferta pública per a la constitució d'una borsa de treball de personal vinculat a la investigació. Aquesta convocatòria s'ajustarà al que preveu el Reglament per a la contractació de personal investigador i personal tècnic o gestor de suport en tasques d'investigació i innovació de la Universitat Jaume I, aprovat pel Consell de Govern de 30 de març de 2023 (https://n9.cl/wqttg) i en les bases següents:  
  
Primera. Objecte i període  
1.1. Col·laborar en els projectes adscrits al grup d'investigació: (MASP) Materials per a la Producció Sostenible Avançada, amb funcions de personal investigador predoctoral en formación, grup A, subgrup A1.  
Funcions:  
L'estudiant desenvoluparà un projecte basat en el disseny de reactors de flux impresos en 3D per integrar tecnologies avançades de síntesi, incloent foto, electro i biocatàlisi. El projecte inclou:  
• Disseny de materials polimèrics per a impressió 3D mitjançant tècniques de estereolitografia  
• Desenvolupament de dissenys digitals per CAD.  
• Optimització dels processos d'impressió 3D  
• Caracterització dels materials fabricats mitjançant tècniques òptiques i espectroscòpiques.  
• Aplicació dels dispositius fabricats en processos de catàlisi sostenible en flux continu en plataformes robotitzades.  
• Interacció amb el grup de recerca i altres col·laboradors, segons sigui requerit  
• Preparació de presentacions i publicacions en anglès  
1.2. La durada dels contractes derivats de la utilització d'aquesta borsa està vinculada a la durada dels projectes i a la seua disponibilitat pressupostària.  
1.3. S'estableix un període de prova d'acord amb la legislació laboral vigent.  
1.4. Es formalitzarà un contracte predoctoral que tindrà per objecte la realització de tasques d'investigació, en l'àmbit d'un projecte específic i nou. Així mateix, el contracte tindrà per objecte l'orientació postdoctoral per un període màxim de dotze mesos. En qualsevol cas, la durada del contracte no podrà excedir el màxim indicat a l'article 21.c de la Llei 14/2011, d'1 de juny, de la Ciència, la Tecnologia i la Innovació modificada per la Llei de 17/2022.  
1.5. La retribució anual mínima que rebrà l'investigador/a s'ajustarà a l'art. 7 del Reial decret 103/2019, d'1 de març, no podrà ser inferior al 56 per 100 del salari fixat per a les categories equivalents als convenis col·lectius del seu àmbit d'aplicació durant els dos primers anys, al 60 per 100 durant el tercer any, i al 75 per 100 durant el quart any.  
  
  
Segona. Requisits  
Les persones que desitgen participar en aquesta convocatòria han de complir els requisits següents:  
Generals  
2.1. Tenir la nacionalitat espanyola o ser nacional d'un Estat membre de la Unió Europea o nacional d'aquells estats en què, en virtut de tractats internacionals formalitzats per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta es troba definida en el Tractat constitutiu de la Comunitat Europea.  
També s'hi poden presentar aspirants amb nacionalitat diferent de la que s'ha especificat anteriorment, per a la qual cosa cal complir els requisits que estableix la normativa vigent. En aquest cas, la persona a qui s'adjudique el lloc de treball oferit ha d'acreditar almenys el permís de treball i de residència en el moment de la contractació.  
  
2.2. Haver complit setze anys i no haver arribat a l'edat legal de jubilació el dia en què finalitza el termini de presentació de sol·licituds.  
  
2.3. No patir malaltia ni estar afectada per limitació física o psíquica que siga incompatible amb l'exercici de les corresponents funcions.  
  
2.4. No haver sigut separada mitjançant expedient disciplinari del servei de qualsevol de les administracions públiques, ni trobar-se inhabilitada per a l'exercici de les funcions públiques. Les persones aspirants que no tinguen la nacionalitat espanyola han d'acreditar igualment no estar sotmeses a sanció disciplinària o condemna penal que impedisca, al seu estat, l'accés a la funció pública.  
  
Específics  
2.5. Estar en possessió de les titulacions universitàries de grau i màster en Química, Enginyeria Química, Ciència o Enginyeria de Materials, o titulacions equivalents. Alternativament, les persones sol·licitants hauran d'acreditar que en el moment de presentació de la sol·licitud es troben en possessió del títol de màster o que han realitzat la matrícula en el curs 2023-24 en un màster universitari oficial (o titulació equivalent) que done accés a un programa de doctorat a la Universitat Jaume I, d'acord amb l'ordenació acadèmica aplicable.  
  
En el cas de titulacions obtingudes a l'estranger, s'ha d'acreditar que s'està en possessió de la corresponent convalidació o de la credencial que acredite, si escau, l'homologació o la declaració d'equivalència de la titulació. Aquest requisit no s'aplica a les persones aspirants que hagen obtingut el reconeixement de la seua qualificació professional en l'àmbit de les professions regulades, a l'empara de les disposicions del dret comunitari. En el cas de les titulacions obtingudes a l'estranger que no es troben homologades i de què no se n'haja declarat l'equivalència o el reconeixement en finalitzar del termini de presentació de sol·licituds, aquest requisit es pot complir quan s'acredite haver iniciat la tramitació per a l'homologació, declaració d'equivalència o reconeixement, sempre que l'òrgan convocant presumisca que la titulació és equivalent a l'exigida en la convocatòria. El contracte es rescindirà si l'autoritat competent resol la denegació, i s'entén que hi ha denegació quan aquesta es condiciona al compliment de determinats requisits, mentre no es complisquen.  
  
2.6. En tot cas, la formalització del contracte predoctoral estarà condicionada a la admissió en un programa de doctorat de la Universitat Jaume I.  
2.7. No estar en possessió del títol de doctor o doctora.  
Aquests requisits s'han de posseir el dia en què finalitze el termini de presentació de sol·licituds i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista de persones admeses i excloses, fins i tot després de finalitzar el procés selectiu, s'adverteix inexactitud o falsedat en les sol·licituds o en la documentació aportada per les persones interessades, es considerarà que aquesta circumstància no pot esmenar-se i es resoldrà amb l'exclusió de la sol·licitud del procediment.  
  
Tercera. Mèrits preferents  
Es valorarà preferentment el CV acadèmic de les candidates i candidats. L'experiència acadèmica o laboral en treballs relacionats amb el desenvolupament de materials per a la fabricació additiva, així com l'ús de programari de CAD i experiència en impressió 3D serà també valorada.  
El caràcter internacional del grup de recerca fa necessari un alt domini de la llengua anglesa.  
  
Quarta. Sistema selectiu  
4.1. La comissió encarregada de la selecció valorarà els currículums de les persones aspirants d'acord amb el barem que figura en l'annex. La comissió podrà, si ho creu convenient, realitzar una prova a les persones aspirants. Aquesta prova tindrà caràcter obligatori, per la qual cosa, si algun aspirant convocat no es presenta en el dia, lloc i hora establits perdrà els seus drets. Podrà ser teòrica i/o pràctica. Es puntuarà de 0 a 10 punts i caldrà obtenir-hi un mínim de 5 punts per a superar-la.  
  
4.2. La comissió avaluadora podrà declarar desert el procediment de selecció en el cas que, en valorar els mèrits i, si escau, realitzada la prova i l'entrevista, el perfil de les candidatures no s'ajuste a les necessitats del projecte. També pot establir una puntuació mínima necessària per a constituir la borsa de treball.  
4.3. La comissió avaluadora podrà declarar desert el procediment de selecció en el cas que, cap persona candidata haja assolit una puntuació mínima, sense incloure l'entrevista, de 40 punts en el total dels apartats del barem.  
4.4. El barem de l'annex, valorarà els aspectes recollits en la Carta Europea de l'Investigador, en el Codi de Conducta per a la Contractació de Personal Investigador i en el Codi de Bones Pràctiques en Investigació i Doctorat de la Universitat Jaume I.  
  
Cinquena. Comissió avaluadora  
5.1. La comissió avaluadora, que serà designada per aquest procés selectiu destinat a la contractació de personal vinculat a la investigació per al desenvolupament d'activitats d'R+D+I en projectes, contractes i convenis que donen suport a línies d'investigació de l'UJI, estarà integrada per tres membres.  
Totes les persones membres de la comissió de avaluadora pertanyeran al col·lectiu de personal docent i investigador de l'UJI amb vinculació permanent i estaran en possessió de la titulació de doctorat.  
La comissió de selecció estarà composta per:  
1) Un vicerector o vicerectora o persona en qui delegue.  
2) Un dels investigadors o investigadores principals.  
3) Un membre a proposta del o dels investigadors o investigadores principals.  
Es designarà una comissió de selecció suplent, composta, així mateix, per tres membres.  
5.2. Per garantir la imparcialitat en el procés de selecció, els membres de la Comissió Avaluadora signaran una declaració d'absència de conflicte d'interessos (DACI), que s'adjuntarà a l'acta de constitució de la comissió, i formarà part de l'expedient administratiu.  
El model normalitzat es podrà descarregar a la següent adreça: https://n9.cl/nq0hd  
5.3. La comissió resoldrà tots els dubtes que puguen sorgir de l'aplicació d'aquestes normes, així com dels casos que no s'hi preveuen.  
  
El procediment d'actuació de la comissió s'ajustarà en tot moment al que es disposa en la Llei 40/2015, d'1 d'octubre, de règim jurídic del sector públic.  
5.4. Per a qualsevol aclariment sobre la convocatòria, les persones interessades poden dirigir-se a Víctor Sans Sangorrin, adreça electrònica: pgxj@zzw.nf  
  
Sisena. Presentació de sol·licituds  
6.1 La convocatòria es publicarà en el Diari Oficial de la Generalitat Valenciana (DOGV) i en el Tauler d'Anuncis Oficial de la Universitat Jaume I (TAO-UJI), dins de la categoria «Convocatòries PI». El termini de presentació sol·licituds és de deu dies hàbils comptadors des de l'endemà de la publicació de la convocatòria en el DOGV.  
  
Les sol·licituds s'han de formalitzar a través del Registre Electrònic: https://www.uji.es/seu/info-adm/tao/ (busqueu per codi: 21075). Per a realitzar-la és necessari disposar d'un compte corporatiu de l'UJI, d'un certificat digital de signatura electrònica o del DNI electrònic. Les persones que no disposen d'un compte corporatiu de l'UJI l'han de registrar en el web de la Universitat: https://www.uji.es/ (Eines > IGLU > Registrar compte).  
En la sol·licitud s'ha d'indicar:  
En l'apartat EXPOSE, literalment:  
«Que són certes les dades consignades en aquesta sol·licitud i que reunisc les condicions exigides per a l'ingrés en la funció pública i les especialment assenyalades en aquesta convocatòria.»  
En l'apartat SOL·LICITE, literalment:  
«L'admissió en el procés selectiu per la constitució, pel sistema abreujat, d'una borsa de treball de personal vinculat a la investigació. Codi: 21355.  
Destinació: Servei de Recursos Humans.  
A la sol·licitud electrònica cal adjuntar un arxiu en format PDF dels documents següents:  
• Identificació (DNI, NIE, passaport...).  
• Titulació requerida en aquesta convocatòria amb el certificat de notes corresponent on s'indique la nota mitjana de l'expedient.  
• La resta de documentació requerida en la convocatòria.  
• •Curriculum vitae on s'indiquen els mèrits baremables de l'annex.  
  
• Mèrits baremables correctament acreditats i justificats (no es baremen els mèrits no aportats i no justificats correctament en el termini de presentació de sol·licituds).  
6.2. No és necessari compulsar els documents que es presenten fotocopiats. La declaració jurada sobre l'autenticitat d'aquests i les dades que figuren en la instància són suficients, sense perjudici que, en qualsevol moment, la comissió o la Universitat puguen requerir les persones aspirants que acrediten la veracitat de les circumstàncies i dels documents aportats que hagen sigut objecte de valoració.  
  
6.3. Les persones aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec d'una persona nacional d'un altre estat amb qui tinga l'esmentat vincle. Així mateix, han de presentar declaració jurada o promesa de no estar separat o separada de dret del o de la cònjuge i, si escau, del fet que la persona aspirant viu a costa o a càrrec seus.  
  
Setena. Llista de persones admeses i resultat de la selecció  
7.1. En finalitzar el termini de presentació de sol·licituds, el Vicerectorat dictarà una resolució en què s'aprovarà la llista de persones admeses i excloses, així com la composició de la comissió avaluadora.  
  
7.2. Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran en el TAO-UJI: https://www.uji.es/seu/info-adm/tao/  
  
Vuitena. Norma final  
Aquesta convocatòria, les bases i tots els actes administratius que se'n deriven, així com les actuacions de la comissió avaluadora, poden ser impugnats per part de les persones interessades en els casos i en la forma que estableix la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions de la comissió avaluadora d'acord amb l'esmentada norma.  
  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant el mateix òrgan que l'haja dictada, en el termini d'un mes comptador des de l'endemà de la publicació d'aquesta resolució, o bé, directament, una demanda laboral davant els jutjats socials de la ciutat de Castelló, dins del termini de dos mesos des que s'haja d'entendre esgotada la via administrativa, llevat que s'interpose una acció derivada d'acomiadament o qualsevol altra subjecta a termini de caducitat, i en aquest cas el termini d'interposició de la demanda serà de 20 dies hàbils, terminis que es comptaran des que s'haja produït l'acte o la notificació de la resolució impugnada o des que s'haja d'entendre esgotada la via administrativa en els altres casos. Tot això de conformitat amb el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 23 de maig de 2024.- El vicerector d'Investigació, (p. d. rectora DOGV 9349; 27.05.2022): Jesús Lancis Sáez.  
ANNEX  
Barem  
  
A) Formació relacionada amb el projecte i perfil de la plaça: fins a 35 punts.  
A.1) Expedient acadèmic global: fins a 15 punts.  
A.2) Expedient acadèmic específic referit a les assignatures relacionades amb el perfil objecte del concurs: fins a 10 punts.  
A.3) Formació complementària: fins a 10 punts.  
Es tindrà en compte l'assistència a cursos, congressos, conferències, jornades, seminaris rebuts o impartits, degudament acreditats per centres o organismes oficials, amb el contingut relacionat amb l'objecte i perfil fixat en la convocatòria.  
B) Activitat investigadora vinculada amb el perfil del concurs: fins a 25 punts.  
Es tindran en compte projectes d'investigació (tesis, TFG, TFM) les publicacions científiques, participació en congressos amb comunicacions o ponències i beques d'investigació.  
C) Experiència en activitats professionals relacionades amb el perfil de la plaça. Fins a 15 punts.  
Es valorarà l'experiència en les tècniques que es requereixen en el perfil i objecte de la convocatòria, en pràctiques de llicenciatura i grau o en beques realitzades en universitats.  
D) Altres mèrits: fins a 5 punts.  
Els idiomes i els coneixements d'informàtica s'avaluaran segons el nivell amb la següent puntuació: nivell bàsic (A, B): 1 punt; nivell mitjà (C1): 3 punts; nivell superior (C2): 5 punts.  
D.1) Idiomes d'interès científic: anglès, francès o d'altres.  
D.2) Valencià.  
D.3) Coneixements d'informàtica.  
E) Entrevista, en el cas que la comissió avaluadora ho crega convenient, destinada a avaluar els coneixements de la persona candidata en relació amb les tasques per desenvolupar en el projecte: fins a 20 punts. NOTA: aquest apartat no pot superar el 20 % del total de la puntuació. La comissió Avaluadora podrà establir una puntuació mínima per realitzar les entrevistes.  
Es podran aplicar coeficients correctors que mesuren l'adequació dels mèrits preferents al·legats al perfil de la plaça.  
  
Notes:  
No es baremaran els mèrits no aportats i no justificats correctament en el termini de presentació de sol·licituds.  
En cas d'empat, s'ordenarà primer per l'apartat A, B, C…